Parodia
Parodia, vel ridicula imitatio, vel exercitatio ludicra, vel fortasse cavillatio, est "carmen ad alterius similitudinem compositum," sive quodlibet opus creativum quod per imitationem saturicam vel ironicam ad eius materiam subiectam imitandam, censendam, deridendam designatur et destinatur. Res saepe est opus originale vel eius proprietas (thema, auctor, modus), sed parodia etiam hominem vivum (e.g., civilitate peritum), casum, vel motum (e.g. Res Novas Francicas et contraculturam annorum 1960) tractare potest. Simon Dentith professor litterarum parodiam definit "quemlibet morem culturalem qui allusivam et polemicam alius productionis vel exercitationis culturalis imitationem praebet." Linda Hutcheon theorista litterarum dicit "parodiam . . . esse imitationem, quae non semper textus tractati detrimento est." Parodia in artibus et cultura inveni potest, inter litteras, musicam, hiphop, saltationem, theatrum, televisionem, cinematographiam, animationem, ludos televisificos.